Document ID: 32006R0973

KOMISIJOS REGLAMENTAS (EB) Nr. 973/2006
2006 m. birželio 29 d.
iš dalies keičiantis Reglamentą (EB) Nr. 1831/96, nustatantį pagal GATT privalomas Bendrijos tarifines kvotas kai kuriems vaisiams ir daržovėms bei perdirbtiems vaisiams ir daržovėms ir numatantis jų administravimą nuo 1996 metų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo (1), ypač į jo 34 straipsnio 1 dalį,
kadangi:
(1)
Europos bendrijos ir Kinijos Liaudies Respublikos susitarime, sudarytame pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) (2) XXIV straipsnio 6 dalį ir XXVIII straipsnį, patvirtintame Tarybos sprendimu 2006/398/EB (3), ir Europos bendrijos ir Jungtinių Amerikos Valstijų susitarime, sudarytame pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) (4) XXIV straipsnio 6 dalį ir XXVIII straipsnį, patvirtintame Tarybos sprendimu 2006/333/EB (5), reikalaujama padidinti galiojančias GATT tarifines kvotas ir atidaryti naujas kvotas tam tikriems vaisiams ir daržovėms ir perdirbtiems vaisių ir daržovių produktams.
(2)
Priėmus Komisijos reglamentą (EB) Nr. 1831/96 (6), pasikeitė keletą reglamento I-III prieduose nurodytų KN kodų.
(3)
Siekiant pateikti pakeistas ir naujas tarifų kvotas ir siekiant aiškumo, reikia pakeisti Reglamento (EB) Nr. 1831/96 priedus.
(4)
Reglamentą (EB) Nr. 1831/96 reikėtų atitinkamai iš dalies pakeisti.
(5)
Šiame reglamente numatytos priemonės atitinka Jungtinio Šviežių vaisių ir daržovių ir iš vaisių ir daržovių pagamintų produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1831/96 iš dalies keičiamas taip:
1)
I priedas yra pakeičiamas šio reglamento I priede pateiktu tekstu;
2)
II priedas yra pakeičiamas šio reglamento II priede pateiktu tekstu;
3)
III priedas yra pakeičiamas šio reglamento III priede pateiktu tekstu.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. birželio 29 d.

Labels: 3
17
15